# Két bors ökröcske *színes magyar animációs film, 1955, 27 perc*

rendező: Macskássy Gyula

Ajánlott korosztály: 1–4. osztály

**Tantárgyi kapcsolatok:** magyar nyelv és irodalom, vizuális kultúra, etika

**A film kapcsán feldolgozható témák:**

* népmesék, mesék
* bátorság
* igazság és igazságtalanság
* irigység, kapzsiság
* önzetlenség, kedvesség, jószívűség
* hála
* büntetés

**Feldolgozást segítő kérdések:**

* Milyen népmeséket ismersz még?
* Milyen népmesei bűvös számokat ismersz?
* Hol játszódik a Két bors ökröcske című mese?
* Ismersz-e Gergőhöz és a földesúrhoz hasonló mesefigurákat?
* Milyen népmesében szereplő állatfigurát ismersz, aminek mágikus ereje van?
* Hogyan tudunk segíteni másokon?
* Hogy viselkedett a földesúr a kismadárral?
* Milyen érzés, mikor segítesz valakinek?
* Mondj egy példát arra, amikor adtál valakinek az ennivalódból vagy az innivalódból?
* Mondj egy példát arra, amikor kaptál valakitől enni vagy inni.

**Feladatok:**

* Találj ki egy mesebeli állatfigurát, aki segíthetne neked. Rajzold le az állatfigurát!
* Hogy folytatnád a mondatot?
	+ Gergő szereti a…
	+ A két bors ökröcske Gergővel…
	+ Az öregapó boldogan…
* Találjunk ki együtt egy rövid mesét ezzel az állatfigurával.
	+ Hol játszódik a történet?
	+ Mi a neve a mágikus állatfigurának?
	+ Milyen mágikus ereje van?
	+ Miben kérnéd a segítségét?